CELEX: 22007D0147
Language: da
Date: 2007-10-26 00:00:00
Title: Afgørelse truffet af Det Blandede EØS-udvalg nr. 147/2007 af 26. oktober 2007 om ændring af protokol 23 til EØS-aftalen om samarbejde mellem tilsynsmyndighederne (artikel 58)

10.4.2008   
            
            
               DA
            
            
               Den Europæiske Unions Tidende
            
            
               L 100/99
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 147/2007
   af 26. oktober 2007
   om ændring af protokol 23 til EØS-aftalen om samarbejde mellem tilsynsmyndighederne (artikel 58)
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde (i det følgende benævnt »aftalen«), særlig artikel 98, og
   ud fra følgende betragtninger:
   
               (1)
            
            
               Protokol 23 til aftalen blev ændret ved afgørelse truffet af Det Blandede EØS-udvalg nr. 178/2004 af 3. december 2004 (1).
            
         
               (2)
            
            
               For at give EFTA-Tilsynsmyndigheden og EFTA-staterne mulighed for at deltage i de politiske drøftelser i Det Europæiske Konkurrencenet, som indebærer udveksling af fortrolige oplysninger i henhold til artikel 81 og 82 i EF-traktaten, bør der oprettes en retlig ramme for udveksling af fortrolige oplysninger, der ikke allerede er omfattet af aftalen. Der bør derfor indsættes en ny artikel 1A i protokol 23 til aftalen —
            
         TRUFFET FØLGENDE AFGØRELSE:
   Artikel 1
   Følgende artikel indsættes efter artikel 1 i protokol 23 til aftalen:
   
      »Artikel 1A
      For at sikre, at EFTA-Tilsynsmyndigheden og Europa-Kommissionen har en ensartet fortolkning af artikel 53 og 54 i aftalen og af artikel 81 og 82 i traktaten, kan EFTA-Tilsynsmyndigheden og EFTA-staternes kompetente myndigheder også få tilladelse til at deltage i møder i det netværk af offentlige myndigheder, der er nævnt i betragtning 15 i Rådets forordning (EF) nr. 1/2003, dog kun for så vidt angår drøftelser om generelle politiske spørgsmål. EFTA-Tilsynsmyndigheden, Europa-Kommissionen og de kompetente myndigheder i EFTA-staterne og EF-medlemsstaterne skal have beføjelse til at stille alle de oplysninger til rådighed, der er nødvendige for sådanne generelle politiske drøftelser i dette netværk. Oplysninger, der er stillet til rådighed i denne sammenhæng, må ikke anvendes i håndhævelsesøjemed. Deltagelsen i dette netværk berører ikke EFTA-staternes og EFTA-Tilsynsmyndighedens deltagelsesrettigheder i medfør af EØS-aftalen.«
   
   Artikel 2
   Denne afgørelse træder i kraft den 27. oktober 2007, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (2).
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 26. oktober 2007.
      
         
            På Det Blandede EØS-udvalgs vegne
         
         Stefán Haukur JÓHANNESSON
         
         
            Formand
         
      
   
   
      (1)  EUT L 133 af 26.5.2005, s. 35.
   
      (2)  Ingen forfatningsmæssige krav angivet.